Любослав Пенев: Доволен съм | Радио Реакция
Любослав Пенев: Доволен съм
Много съм доволен от мача. Справиха се добре със задачите, тактическа дисциплина, много добра организация, контролирахме мача,
заяви след успеха на България националният селекционер Любослав Пенев. Късно снощи “лъвовете” победиха с 1:0 Кипър в контрола, играна на стадион “Георги Аспарухов”.
Доволен съм от всички. Има неща, които не ми харесаха, но няма да ви ги кажа. Но те са изключително малко, обясни Пенев. Надиграхме Кипър по всички показатели, играхме много по сигурно, с много по-малко грешки, което е важно за нашия стил на игра. Опитваме се да владеем топката и постепенно да създаваме положения. Радвам се, че имахме 7-8 чисти ситуации.
Малко съжалявам, че пропускаме сериозни положения в близост до вратата. Това е, което леко, леко ме притеснява.
При 6-7 ситауции трябва да вкараме поне 3 гола, поне 40% от положенията. За мен най-важно беше намаляването на герешките. В предишните три мача допускахме много лесни грешки”, каза Пенев.
Срещу Италия нещата ще бъдат коренно различни. Ще бъдем поставени под напрежение, така че ние се готвим за една много сериозна битка. Трябва ни самочувствие, желание, движение, тактическа дисциплина, добави още националния селекционер.
Националният отбор на България записа победа с 1:0 срещу Кипър в контролна среща,
като единственото попадение в срещата реализира резервата Илиян Мицански в 66-ата минута след отлично центриране на Йордан Минев. Нападателят на Кайзерслаутерн донесе и престижната победа с 2:1 като гост на Холандия през май.
Успехът на стадион “Георги Аспарухов” дойде в неофициалния дебют на селекционера Любослав Пенев пред родна публика. Преди това “трикольорите” записаха под негово ръководство победа с 2:1 над Холандия, равенство 1:1 с Унгария и загуба с 0:2 от Турция.
Въпреки победата националите отново не показаха убедителна игра и не задоволиха напълно
с представянето си около 300-те зрители, дошли на “Герена”.
Единственото попадение в двубоя пък прекъсна “черната” домакинска серия на тима. За последно в София “трикольорите” бяха побеждавали и се бяха разписвали срещу Грузия през октомври 2009 г., когато спечелиха с 6:2.